钦定古今图书集成/明伦汇编/闺媛典/第185卷 > 胡椿妻施氏
## 钦定古今图书集成/明伦汇编/闺媛典/第185卷 > 胡椿妻施氏

按《临清州志》：“施氏，诸生胡椿妻。年二十七夫亡，秉持
大节，教子以忠厚，宁拙勿巧。平居不奉佛，曰：‘子孙祖
德之遗耳，佛岂能佑我哉’？作课儿诗云：‘延师率子拜
灵前，片竹封来泪黯然。孑立四孤痴性懒，孀居七载
苦心坚。已愁世业将难继，又恐诗书失后传。汝辈不
能成父志，誓无相见及黄泉。岁饥，尝出粟活村人。村’”
人辇土为筑一台。名曰“阴骘。”年七十三终。遗诫勿延
浮屠。但赒贫族。